b"\n_START_ARTICLE_\nCacatua\n_START_SECTION_\nMorfologia\n_START_PARAGRAPH_\nLes cacatues s\xc3\xb3n psitaciformes de mitjans a grans, que poden mesurar 30 - 68\xc2\xa0cm, sent Nymphicus hollandicus l'esp\xc3\xa8cie m\xc3\xa9s petita. S\xc3\xb3n ocells de bec massiu amb una cua m\xc3\xa9s o menys llarga i una llengua musculosa. Tots presenten una cresta er\xc3\xa8ctil en la part anterior del cap que utilitzen en la comunicaci\xc3\xb3. Aquesta cresta varia de formes, colors i grand\xc3\xa0ria. _NEWLINE_Comparteixen nombroses caracter\xc3\xadstiques amb les altres esp\xc3\xa8cies de l'ordre, com els dits zigod\xc3\xa0ctils i la forma del bec. Altres, per\xc3\xb2, s\xc3\xb3n \xc3\xbaniques, com la pres\xc3\xa8ncia de la cresta er\xc3\xa8ctil, la pres\xc3\xa8ncia de ves\xc3\xadcula biliar i l'abs\xc3\xa8ncia de determinats pigments al plomatge que els impedeix tenir plomes verdes o blaves.\n_START_SECTION_\nComportament\n_START_PARAGRAPH_\nLa major part de les esp\xc3\xa8cies de cacatues viuen en esbarts. Aquesta caracter\xc3\xadstica \xc3\xa9s aprofitada per a la cria en captiveri."